text: Ny påsat brand i Esbjerg
  28 november 2011 kl. 18.00
  Kl. 17.10 var der en ny påsat brand på Hans Tausens Vej i det østlige Esbjerg. Der var sat ild på en stak reklamer i kælderen.
  En beboer opdagde røgudvikling ved 17-tiden og slog alarm. 
  - Ilden blev hurtigt slukket - og der skete kun begrænset sodskade i opgangen, siger Tommy Bech.
  Han ønsker ikke at udtale sig om branden har sammenhæng med den halve snes påsatte brande, som har hærget bydelen det sidste halve år. 
  En gruppe børn mellem syv og 17 år har indrømmet en del af de påsatte brande. 
  Branden på Hans Tausens Vej er den fjerde samme sted. Det var igen i kælderen under nr. 15, at der var tændt ild. Brandene fik tidligere en enlig mor med to børn til at flytte i panik.
  